CELEX: 32013D0258(01)
Language: sk
Date: 2013-05-27 00:00:00
Title: 2013/258/EÚ: Rozhodnutie Rady z  27. mája 2013 o pozícii, ktorá sa má prijať v mene Európskej únie v Rade ministrov AKT – EÚ k štatútu Somálskej federálnej republiky v súvislosti s Dohodou o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej

4.6.2013   
            
            
               SK
            
            
               Úradný vestník Európskej únie
            
            
               L 150/26
            
         ROZHODNUTIE RADY
   z 27. mája 2013
   o pozícii, ktorá sa má prijať v mene Európskej únie v Rade ministrov AKT – EÚ k štatútu Somálskej federálnej republiky v súvislosti s Dohodou o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej
   (2013/258/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 9,
   so zreteľom na Vnútornú dohodu medzi zástupcami členských štátov zasadajúcich v Rade o opatreniach, ktoré sa majú prijať, a postupoch, ktoré sa majú dodržiavať pri vykonávaní Dohody o partnerstve krajín AKT-ES (1), najmä jej článok 1,
   so zreteľom na návrh Európskej komisie,
   keďže:
   
               (1)
            
            
               Článok 94 Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (2) a zmenená a doplnená v Luxemburgu 25. júna 2005 (3) a zmenená a doplnená v Ouagadougou 22. júna 2010 (4) (ďalej len „dohoda AKT-EÚ“) ustanovuje, že každá žiadosť štátu o pristúpenie sa predkladá Rade ministrov AKT – EÚ na schválenie.
            
         
               (2)
            
            
               Somálska federálna republika 25. februára 2013 požiadala o pristúpenie v súlade s článkom 94 dohody AKT-EÚ.
            
         
               (3)
            
            
               Schválenie pristúpenia Somálskej federálnej republiky Radou ministrov AKT – EÚ by mala Únia podporiť.
            
         
               (4)
            
            
               Somálska federálna republika by mala najneskôr do uvedeného dátumu uložiť akt o pristúpení na Generálnom sekretariáte Rady Európskej únie a Sekretariáte štátov AKT, ktorí sú depozitármi dohody AKT-EÚ.
            
         
               (5)
            
            
               Je preto vhodné vypracovať pozíciu, ktorá sa má prijať v mene Únie v Rade ministrov AKT – EÚ, pokiaľ ide o status Somálskej federálnej republiky vo vzťahu k dohode AKT-EÚ,
            
         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie v Rade ministrov AKT – EÚ, pokiaľ ide o žiadosť Somálskej federálnej republiky týkajúcu sa štatútu pozorovateľa vo vzťahu k Dohode o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanej v Cotonou 23. júna 2000, zmenenej a doplnenej v Luxemburgu 25. júna 2005 a zmenenej a doplnenej v Ouagadougou 22. júna 2010, a pristúpenia k nej, sa zakladá na návrhu rozhodnutia Rady ministrov AKT – EÚ, ktorý je pripojený k tomuto rozhodnutiu.
   Formálne a menšie zmeny tohto návrhu rozhodnutia Rady ministrov AKT – EÚ, ktorý je uvedený v prílohe, možno dohodnúť bez toho, aby bolo potrebné zmeniť toto rozhodnutie.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 27. mája 2013
      
         
            Za Radu
         
         
            predsedníčka
         
         C. ASHTON
      
   
   
      (1)  Ú. v. ES L 317, 15.12.2000, s. 376.
   
      (2)  Ú. v. ES L 317, 15.12.2000, s. 3. Dohoda opravená v Ú. v. EÚ L 385, 29.12.2004, s. 88.
   
      (3)  Ú. v. EÚ L 209, 11.8.2005, s. 27.
   
      (4)  Ú. v. EÚ L 287, 4.11.2010, s. 3.
   
      NÁVRH
      ROZHODNUTIE RADY MINISTROV AKT – EÚ č. …/…
      z …
      o žiadosti Somálskej federálnej republiky o štatút pozorovateľa vo vzťahu k Dohode o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej a pristúpenia k nej
      RADA MINISTROV AKT – EÚ,
      so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1), zmenenú a doplnenú v Luxemburgu 25. júna 2005 (2) a zmenenú a doplnenú v Ouagadougou 22. júna 2010 (3) (ďalej len „dohoda AKT-EÚ“), a najmä na jej článok 94,
      so zreteľom na rozhodnutie Rady ministrov AKT – EÚ č. 1/2005 z 8. marca 2005 o schválení rokovacieho poriadku Rady ministrov AKT – EÚ (4), a najmä na jeho článok 8 ods. 2,
      keďže:
      
                  (1)
               
               
                  Dohoda z Cotonou nadobudla platnosť 1. júla 2008 v súlade s jej článkom 93 ods. 3. Prvýkrát bola zmenená v Luxemburgu 25. júna 2005 a druhýkrát v Ouagadougou 22. júna 2010. Dohoda sa v znení druhej revízie predbežne vykonáva od 31. októbra 2010 (5).
               
            
                  (2)
               
               
                  V článku 94 dohody AKT-EÚ sa ustanovuje, že každá žiadosť štátu o pristúpenie sa predkladá Rade ministrov AKT – EÚ na schválenie.
               
            
                  (3)
               
               
                  Somálska federálna republika 25. februára 2013 požiadala o štatút pozorovateľa a následné pristúpenie v súlade s článkom 94 dohody AKT-EÚ.
               
            
                  (4)
               
               
                  Somálska federálna republika by mala pred týmto dátumom uložiť akt o pristúpení u depozitárov dohody AKT-EÚ, a to na Generálnom sekretariáte Rady Európskej únie a na Sekretariáte štátov AKT,
               
            PRIJALA TOTO ROZHODNUTIE:
      Článok 1
      Schválenie žiadosti o pristúpenie a žiadosti o štatút pozorovateľa
      Žiadosť Somálskej federálnej republiky o pristúpenie k Dohode o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanej v Cotonou 23. júna 2000, zmenenej a doplnenej v Luxemburgu 25. júna 2005 a zmenenej a doplnenej v Ouagadougou 22. júna 2010, sa týmto schvaľuje.
      Somálska federálna republika by mala pred týmto dátumom uložiť akt o pristúpení u depozitárov dohody AKT-EÚ, a to na Generálnom sekretariáte Rady Európskej únie a na Sekretariáte štátov AKT.
      Po pristúpení sa bude môcť Somálska federálna republika zúčastňovať zasadnutí Rady ako pozorovateľ.
      Článok 2
      Nadobudnutie účinnosti
      Toto rozhodnutie nadobúda účinnosť dňom nasledujúcim po jeho prijatí.
      
         V Bruseli
         
            
               Za Radu ministrov AKT – EÚ
            
            
               predseda
            
         
      
      
         (1)  Ú. v. ES L 317, 15.12.2000, s. 3.
      
         (2)  Dohoda, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (Ú. v. EÚ L 209, 11.8.2005, s. 27).
      
         (3)  Dohoda, ktorou sa druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 a prvýkrát zmenená a doplnená v Luxemburgu 25. júna 2005 (Ú. v. EÚ L 287, 4.11.2010, s. 3).
      
         (4)  Ú. v. EÚ L 95, 14.4.2005, s. 44.
      
         (5)  Rozhodnutie Rady Ministrov AKT – EÚ č. 2/2010 z 21. júna 2010 (Ú. v. EÚ L 287, 4.11.2010, s. 68).